PREGÀRIA DELS FIDELS

6 DE SETEMBRE DE 2026 | D. 23 DE DURANT L’ANY / A
Pregària universal: Reunits en nom de Jesús, demanem al Pare del cel el que necessitem. Preguem tot dient: ESCOLTEU-NOS, PARE.
1. Per l’Església. Que l’Esperit Sant la il·lumini i enforteixi en la seva missió de portar la misericòrdia de Déu a tothom. PREGUEM.
2. Per totes les persones que tenen responsabilitats en la vida política, econòmica o social. Que actuïn sempre al servei de la dignitat i de la justícia que Déu vol per a tothom. PREGUEM.
3. Pels infants i els joves que aquests dies comencen el curs escolar, i per les seves famílies, pels seus mestres i professors i per totes les persones que treballen al seu servei a les escoles i als instituts. Que Déu els beneeixi. PREGUEM.
4. Pel nostre planeta i totes les creatures. Que s’estengui la consciència que hem de tenir cura de la Creació, deixant d’explotar el planeta, canviant estils de vida i construint justícia i pau. PREGUEM.
5. Per totes les persones que pateixen per la pobresa o la malaltia. Que trobin qui les acompanyi i ajudi. PREGUEM.
6. Per nosaltres i pel nostre país, en vigílies de la Diada. Que aquesta Eucaristia, i especialment l’Evangeli que hem rebut, ens ajudi a ser constructors de bona convivència. PREGUEM.
Escolteu, Pare, la nostra pregària i beneïu-nos amb el vostre amor. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

